CELEX: C2007/069/15
Language: et
Date: 2007-03-24 00:00:00
Title: Kohtuasi C-25/07: Eelotsusetaotlus, mille esitas Wojewódzki Sąd Administracyjny we Wrocławiu (Poola Vabariik) 25. jaanuaril 2007  — Alicja Sosnowska  versus Dyrektor Izby Skarbowej we Wrocławiu Ośrodek Zamiejscowy w Wałbrzychu

24.3.2007   
            
            
               ET
            
            
               Euroopa Liidu Teataja
            
            
               C 69/7
            
         Eelotsusetaotlus, mille esitas Wojewódzki Sąd Administracyjny we Wrocławiu (Poola Vabariik) 25. jaanuaril 2007 — Alicja Sosnowska versus Dyrektor Izby Skarbowej we Wrocławiu Ośrodek Zamiejscowy w Wałbrzychu
   (Kohtuasi C-25/07)
   (2007/C 69/15)
   Kohtumenetluse keel: poola
   Eelotsusetaotluse esitanud kohus
   Wojewódzki Sąd Administracyjny we Wrocławiu
   Põhikohtuasja pooled
   
      Hageja: Alicja Sosnowska
   
      Kostja: Dyrektor Izby Skarbowej we Wrocławiu Ośrodek Zamiejscowy w Wałbrzychu
   Eelotsuse küsimused
   
               1.
            
            
               Kas Euroopa Ühenduste asutamislepingu artikli 5 lõige 3 koostoimes Euroopa Majandusühenduse Nõukogu 11. aprilli 1967. aasta esimese direktiivi 67/227/EMÜ kumuleeruvaid käibemakse käsitlevate liikmesriikide õigusnormide ühtlustamise kohta (1) artikliga 2 ja Euroopa Majandusühenduse Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (2), artikli 18 lõikega 4 annab liikmesriigile õiguse lisada 11. märtsi 2004. aasta kaupade ja teenuste maksude seaduse artikli 97 lõigete 5 ja 7 sätted siseriiklikku kaupade ja teenuste maksude regulatsiooni?
            
         
               2.
            
            
               Kas 11. märtsi 2004. aasta kaupade ja teenuste maksude seaduse artikli 97 lõigete 5 ja 7 sätteid loetakse erimeetmeteks, mille eesmärk on ära hoida teatavat liiki maksust kõrvalehoidumist või maksustamise vältimist, kuuenda direktiivi artikli 27 lõike 1 tähenduses?
            
         
      (1)  EÜT 1967, 71, lk 1303; ELT eriväljaanne 09/01, lk 3.
   
      (2)  EÜT L 145, lk 1; ELT eriväljaanne 09/01, lk 23.